Document ID: 32004R0330

Komisijos reglamentas (EB) Nr. 330/2004,
2004 m. vasario 26 d.
2004 m. nukrypstantis nuo Reglamento (EB) Nr. 1396/98, nustatančio Tarybos reglamento (EB) Nr. 779/98 dėl žemės ūkio produktų, kurių kilmės šalis Turkija, importo į Bendriją, panaikinančio Reglamentą (EEB) Nr. 4115/86 ir iš dalies pakeičiančio Reglamentą (EB) Nr. 3010/95, taikymo paukštienos sektoriuje tvarką
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [1], ypač į jo 3 straipsnio 2 dalį, 8 straipsnio 12 dalį ir 15 straipsnį,
atsižvelgdama į 1998 m. balandžio 7 d. Tarybos reglamentą (EB) Nr. 779/98 dėl žemės ūkio produktų, kurių kilmės šalis Turkija, importo į Bendriją, panaikinantį Reglamentą (EEB) Nr. 4115/86 ir iš dalies pakeičiantį Reglamentą (EB) Nr. 3010/95 [2], ypač į jo 1 straipsnį,
kadangi:
(1) 2004 m. gegužės 1 d. Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai įstojus į Europos Sąjungą, joms turėtų būti suteikta teisė į Reglamentu (EB) Nr. 779/98 nustatytas tarifines paukštienos kvotas pagal sąžiningas, palyginti su dabartinėms valstybėms narėms taikomomis, sąlygas. Todėl po įstojimo ūkio subjektams šiose šalyse turi būti suteikta galimybė visiškai dalyvauti šiose kvotose;
(2) siekiant neiškreipti rinkos iki ir po 2004 m. gegužės 1 d., Komisijos reglamentu (EB) Nr. 1396/98 [3] 2004 m. nustatytas išmokėjimų grafikas turi būti pakeistas, o kiekių paskirstymas turėtų būti patikslintas nepakeičiant Reglamentu (EB) Nr. 779/98 nustatytų bendrų kiekių. Taip pat turėtų būti pakeista paraiškų pateikimo termino įgyvendinimo tvarka;
(3) todėl būtina nustatyti Reglamento (EB) Nr. 1396/98 2 straipsnyje ir 4 straipsnio 1 dalyje nustatytų priemonių pakeitimus ir patikslinimus 2004 metams;
(4) šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Nukrypstant nuo Reglamento (EB) Nr. 1396/98 2 straipsnio, nuo 2004 m. balandžio 1 d. iki birželio 30 d. kvotos paskirstomos taip:
a) nuo 2004 m. balandžio 1 iki 30 d. - 8 %;
b) nuo 2004 m. gegužės 1 d. iki birželio 30 d. - 17 %.
2. Nukrypstant nuo Reglamento (EB) Nr. 1396/98 4 straipsnio 1 dalies, nuo 2004 m. gegužės 1 d. iki 2004 m. birželio 30 d. prašymai suteikti licenziją pateikiami per pirmąsias septynias gegužės mėn. dienas.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. balandžio 1 d. iki birželio 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 26 d.

Labels: 3
17
18
6